Na temelju članka 54. stavak 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11, 16/12, 86/12, 94/13, 152/14 ) Školski odbor Osnovne škole Ante Kovačića, uz prethodnu suglasnost Osnivača KLASA: 022-01/15-02/28, URBROJ:238/1-03-15-11 od 30.6.2015., na svojoj 14. sjednici Školskog odbora od 31.8.2015. donosi :

ODLUKU O

IZMJENAMA I DOPUNAMA STATUTA

Članak 1.

U Statutu Osnovne škole Ante Kovačića, KLASA: 012-03/08-01/4, URBROJ: 238/19-120-08-01 od 3. studenog 2008. godine, Odluke o izmjenama i dopunama Statuta, KLASA: 012-03/11-01/4, URBROJ:238/19-120-12-4 od 23.12.2011. godine i Odluke o izmjenama i dopunama Statuta, KLASA: 022-01/14-02/6, URBROJ:238/1-03-14-7 od 24.02.2014. godine u članku 15. stavku 2. dodaje se tekst koji glasi: **„ Godišnji plan obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.“**

Članak 2.

U članku 16. stavak 2. mijenja se i glasi: **„ Školski kurikulum donosi Školski odbor do 30. rujna tekuće školske godine na prijedlog Učiteljskog vijeća i ravnatelja.“**

Članak 3.

U članku 16. dodaje se novi stavak koji glasi: „ **Školski kurikulum obvezno je elektroničkim putem dostaviti Ministarstvu do 5. listopada tekuće godine te objaviti na web stranici Škole u skladu s propisima vezanim uz zaštitu osobnih podataka.“**

Članak 4.

U članku 27. dodaje se novi stavak 4. koji glasi: „ **Izleti, ekskurzije i druge aktivnosti organiziraju se u skladu s Pravilnikom o izvođenju izleta, ekskurzija i drugih odgojno obrazovnih aktivnosti izvan Škole ( NN 67/14).“**

Članak 5.

U članku 33. stavak 1. iza riječi „uređuje se“ briše se tekst Pravilnikom o kućnom redu „ i dodaje se tekst koji glasi „ **Kućnim redom koji donosi Školski odbor nakon rasprave na Učiteljskom vijeću, Vijeću roditelja i Vijeću učenika.“**

Članak 6.

Članak 34. mijenja se i glasi: „ **Školski odbor nakon rasprave na Učiteljskom vijeću , Vijeću roditelja i Vijeću učenika donosi Etički kodeks neposrednih nositelja odgojno obrazovnih djelatnosti u Školi prema kojemu su dužne postupati sve osobe koje kodeks obvezuje.“**

Članak 7.

U članku 36. dodaje se novi stavak 6. koji glasi: „ **Članom Školskog odbora ne može biti imenovana osoba za koju postoje zapreke za imenovanje prema članku 119. stavku 3. Zakona o odgoju i obrazovanju u osnovnoj i srednjoj školi.“**

Članak 8.

U članku 50. dodaju se novi stavci 2. , 3., 4. i 5. koji glase: „ **U hitnim situacijama te posebno opravdanim razlozima sjednica Školskog odbora može se sazvati usmeno odnosno telefonskim putem ili elektronskim putem.“**

**„ Sjednica Školskog odbora može se u slučajevima iz stavka 2.ovog članka održati elektronskim putem.“**

**„U slučaju održavanja elektronske sjednice u pozivu za sjednicu koji se dostavlja svim članovima na njihovu mail adresu, uz dnevni red određuje se početak i završetak elektronske sjednice, a u tom se vremenu članovi Školskog odbora očituju elektronskim putem.“**

**„Nakon završetka elektronske sjednice sastavlja se zapisnik u čijem su privitku sva pristigla očitovanja. „**

Članak 9.

Članak 56. mijenja se i glasi: „**Uvjeti za ravnatelja su:**

**1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:**

**a) sveučilišni diplomski studij ili**

**b) integrirani preddiplomski i diplomski sveučilišni studij ili**

**c) specijalistički diplomski stručni studij.**

**2) uvjeti propisani člankom 106.Zakona odgoju i obrazovanju u osnovnoj i srednjoj školi**

**3) najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.**

**4)Osim osoba koje su završile neki od studija navedenih u stavku 1. podstavku 1. točkama a, b, i c ovoga članka ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.**

**Iznimno ravnatelj može biti i osoba koje ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).**

**5)Ravnatelj mora imati licenciju za rad ravnatelja. „**

Članak 10.

U članku 61. dodaje se novi stavak 4. koji glasi:“ **Osoba imenovana za vršitelja dužnosti ravnatelja sklapa sa školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.**

**Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja ili stručnog suradnika ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja.“**

Članak 11.

U članku 68. stavak 2. mijenja se i glasi:“ **Uvjeti za tajnika Škole su završen:**

**a) sveučilišni diplomski studij pravne struke ili specijalistički diplomski stručni studij javne uprave,**

**b) preddiplomski stručni studij upravne struke, ako se na natječaj ne javi osoba iz točke a) ovoga stavka“**

Članak 12.

U članku 68. mijenja se stavak 3. koji glasi“ **Tajnik obavlja poslove propisane Pravilnikom o djelokrugu rada tajnika te administrativno tehničkim i pomoćnim poslovima koji se obavljaju u osnovnoj školi („Narodne novine“ broj 41/14 ).“**

Članak 13.

U članku 71. stavku 2. dodaje se alineja 9. koja glasi:

„ - **raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda,“**

dosadašnja alineja 9. postaje alineja 10.

Članak 14.

U članku 75. stavak 2. mijenja se i glasi: „**Zbog ispunjavanja posebnih potreba učenika s teškoćama u razvoju, školska ustanova može na prijedlog osnivača, a uz suglasnost Ministarstva, u odgojno-obrazovni proces uključiti pomoćnike u nastavi ili stručno komunikacijske posrednike koji nisu samostalni nositelji odgojno-obrazovne i/ili nastavne djelatnosti, na način i pod uvjetima propisanim pravilnikom koji donosi ministar nadležan za obrazovanje.“**

Članak 15.

Članak 96.mijenja se i glasi: „**Roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva (2) dana od završetka nastavne godine podnijeti zahtjev Učiteljskom vijeću radi polaganja ispita pred povjerenstvom.**

**Polaganje ispita iz stavka 1. ovoga članka provodi se u roku od dva (2) dana od dana podnošenja zahtjeva.**

**Povjerenstvo iz stavka 1. ovog članka čine tri (3) člana koje određuje Učiteljsko vijeće.**

**Ako Povjerenstvo na ispitu utvrdi prolaznu ocjenu ta je ocjena je konačna.**

**Ako Povjerenstvo utvrdi učeniku ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad iz članka 113. ovoga statuta.**

**Ispit iz članka 109. stavka 2. ovog statuta u pravilu se sastoji od pisanog i usmenog dijela.**

**Pisani dio ispita traje najdulje 45 minuta, a usmeni dio najdulje 20 minuta**.

**Na kraju** **ispita Povjerenstvo većinom glasova utvrđuje ocjenu koja se učeniku odmah priopćuje.**

**O tijeku ispita vodi se zapisnik, a u zapisnik se upisuje dan i vrijeme održavanja ispita, osobni podaci o učeniku, pitanja na pisanom i usmenom dijelu ispita, ocjene iz pisanog i usmenog dijela ispita te konačna ocjena.**

**Pisani radovi učenika prilažu se zapisniku i pohranjuju u pismohrani Škole.**

**Zapisnik potpisuju svi članovi Povjerenstva.**

**Roditelj koji nije zadovoljan ocjenom iz vladanja može u roku od dva (2) dana od završetka nastavne godine podnijeti zahtjev Učiteljskom vijeću radi preispitivanja ocjene.**

**Odluka o ocjeni iz vladanja Učiteljskog vijeća je konačna.“**

Članak 16.

U članku 99. dodaju se novi stavci 2., 3., 4., 5., 6., 7., 8., koji glase:“ **Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.**

**Dopunski rad iz stavka 1. ovoga članka utvrđuje Učiteljsko vijeće po nastavnim predmetima.**

**Dopunski rad ne može trajati kraće od 10 i dulje od 25 sati po nastavnom predmetu.**

**Ako učenik tijekom dopunskog rada ostvari očekivane ishode učitelj mu zaključuje mu prolaznu ocjenu. S ocjenom ili potrebom upućivanja na popravni ispit učitelj je dužan upoznati učenika na zadnjem satu dopunskog rada.**

**Ako se učeniku od četvrtog do osmog razreda ne zaključi prolazna ocjena, upućuje ga se na popravni ispit koji se održava krajem školske godine, a najkasnije do 25. kolovoza tekuće školske godine.**

**Popravni ispit polaže se pred ispitnim povjerenstvom koje imenuje ravnatelj, a ocjena povjerenstva je konačna.**

**Učiteljsko vijeće određuje termine popravnih ispita krajem školske godine, a najkasnije do 25. kolovoza tekuće školske godine i objavljuje ih na mrežnim stranicama i oglasnoj ploči Škole.“**

Članak 17.

U članku 109. dodaje se novi stavak 2. koji glasi: „**Učeniku koji uspješno završi dopunski rad odnosno položi popravni ispit, ocjena se upisuje u svjedodžbu.“**

Članak 18.

U članku 115, stavku 2. briše se alineja 4.

Članak 19.

U članku 116. stavak 1. mijenja se i glasi : „ Pedagoške mjere opomene i ukora izriču se za tekuću školsku godinu.“

Iza stavka 2. dodaje se novi stavak 3. koji glasi“ Mjera strogog ukora i preseljenje u drugu školu vrijedi do kraja osnovnog obrazovanja.

Članak 20.

Članak 118. mijenja se i glasi:

1)„ Pedagošku mjeru opomene izriče razrednik, ukora razredno vijeće, strogog ukora izriče učiteljsko vijeće, a opomene pred isključenje izriče nastavničko vijeće.

2) Ravnatelj rješenjem odlučuje o pedagoškoj mjeri preseljenja u drugu školu na temelju obavijesti učiteljskog vijeća, a o pedagoškoj mjeri isključivanja iz škole na temelju obavijesti nastavničkog vijeća.“

3) Kriterije za izricanje pedagoških mjera propisuje ministar pravilnikom.“

4) Do stupanja na snagu pravilnika iz točke 3. ovoga članka primjenjuju se pedagoške mjere sukladno odredbama Zakona o odgoju i obrazovanju u osnovnoj i srednoj školi ( „ NN 87/08 - 94/13).“

Članak 21.

U članku 123. dodaje se nova alineja 8. koja glasi:

„ **- raspravlja o prijedlogu Etičkog kodeksa neposrednih nositelja odgojno –obrazovne djelatnosti i Kućnog reda.“**

**dosadašnja lineja 8., postaje alineja 9. „**

Članak 22.

Članak 130. stavak 1. mijenja se i glasi: „**Škola usmeno ili pisano izvješćuje roditelje odnosno skrbnike o uspjehu i vladanju učenika tijekom školske godine.“**

Članak 23.

U članku 136. dodaje se nova alineja 12. koja glasi:

„ - **raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda.“**

Članak 24.

U članku 142. dodaje se novi stavak 2. koji glasi: „U Školi radnici mogu utemeljiti radničko vijeće sukladno odredbama Zakona o radu („Narodne novine „ **broj 93/14**) **i važećem Pravilniku koji propisuje postupak provođenja izbora za radničko vijeće.“**

Članak 25.

U članku 145. stavku 2. broj „ 172/03“, zamjenjuje se brojem **„ 25/13“** i nakon broja 118/04, dodaju se brojevi**“ 41/08, 130/11, 106/12.“**

Članak 26.

U članku 164. dodaje se nova alineja 11. koja glasi

„ - **Pravilnik o organizaciji rada i sistematizaciji radnih mjesta.“**

Članak 27.

U članku 175. dodaje se novi stavak 4. koji glasi: „ **Članak 56. stavak 5. ovog Statuta primjenjuje se od 1. siječnja 2017. godine.“**

Članak 28.

Ova Odluka o izmjenama i dopunama Statuta stupa na snagu osmog dana od dana objave na oglasnoj ploči Škole.

Predsjednik Školskog odbora

Mihael Jančić

Ravnateljica

Antica Rajčić, prof.

KLASA: 012-03/15-01/1

URBROJ:238/19-120-15-01

U Mariji Gorici, 31.08.2015.